hotchpotch/miracl-hf-unified huggingface dataset:
कर्विमान
कर्विमान (आंग्स्ट्रॉम) (चिन्ह Å) () लम्बाई की गैर-SI इकाई है, जो अन्तर्राष्ट्रीय स्तर पर मान्यता प्राप्त. यह 0.1 नैनोमीटर या 1 मीटर के बराबर होता है। यह परमाणु और अणु के नाप, रासायनिक बंध की लम्बाई और प्रत्यक्ष प्रकाश के स्पैक्ट्रा बताने हेतु प्रयोग होता है। इसका नम आन्द्रेस जोनस कर्विमान (आंग्स्ट्राम) के नाम पर रखा है।
इसका चिन्ह यूनिकोड के U+212B पर (Å) है।
केबल टीवी
परम्परागत टीवी प्रसारण, हवा में विद्यमान टीवी सिगनलों को टीवी एन्टेना की सहायता से सीधे ग्रहण करके किया जाता है। इसके विपरीत केबल टीवी, टीवी के कार्यक्रम दिखाने का ऐसा तन्त्र है जिसमें सबसे पहले दूरदर्शन के सिगनल को किसी केन्द्रीय स्थान पर (जिसे हेड-एन्ड कहते हैं) ग्रहण करके उसे समाक्षीय केबल या प्रकाशीय फाइबर (फाईबर आपटिक्स) की सहायता से ग्राहकों के टीवी से जोड़ दिया जाता है। केबल में सिगनल डालने के पहले उसे हेडएन्ड पर निम्नलिखित प्रक्रियाओं से गुजरन्ना पड़ता है:केबल टीवी को सामुदायिक टीवी (कम्युनिटी टीवी या CATV) नाम से भी जाना जाता है क्योंकि इसमें हर टीवी स्वतन्त्र रूप से संकेत ग्रहण नहीं करता बल्कि यह एक सामुदायिक सेवा के रूप में किसी गाँव, कस्बे या एक बड़े शहर के बड़े भाग को सेवा देती है।
केबल टीवी के साथ एफ एम रेडियो, उच्च-गति इंटरनेट, दूरभाष एवं अन्य गैर-दूरदर्शनीय सेवायें भी प्रदान की जा सकती हैं। केबल टीवी का प्रादुर्भाव अमेरिका में सन १९४८ में हुआ जब वहां ऊंची पहाड़ियों पर टीवी सिगनल न मिलने के कारण वहां के लोग एक बड़ा डिश एंटेना लगाकर टीवी का अनन्द उठाने लगे थे।
मुद्रणालय
मुद्रणालय, प्रिंटिंग प्रेस, छापाख़ाना या छपाई की प्रेस एक यांत्रिक युक्ति है जो दाब डालकर कागज, कपड़े आदि पर प्रिन्ट करने के काम आती है। कपड़ा या कागज आदि पर एक स्याही-युक्त सतह रखकर उसपर दाब डाला जाता है जिससे स्याहीयुक्त सतह पर बनी छवि उल्टे रूप में कागज या कपड़े पर छप जाती है।
छपाई की प्रेस की रचना सबसे पहले जर्मनी के जोहान गुटेनबर्ग (Johann Gutenberg) ने सन १४३९ मेम की थी। लकड़ी के ठप्पों (woodblock printing) एवं मूवेबल टाइप (movable type) से छपाई की तकनीक कुछ सौ वर्ष पहले से ही चीन में विद्यमान थी। लेकिन वे गुटनबर्ग की तरह एक दाबक (प्रेस) का प्रयोग नहीं करते थे। गुटनबर्ग के प्रेस पर आधारित छपाई की विधि योरप में बड़ी तेजी से फैली। इसके बाद वह सारे संसार में फैल गयी। अन्ततः प्रिन्टिग प्रेस ने छपाई की परम्परागत विधियों (ठप्पे एवं मूवेबल टाइप आदि) को उखाड़ फेंका। इसी प्रकार बाद में ऑफसेट छपाई के आ जाने के बाद प्रिंटिंग प्रेस भी जाता रहा।
प्रिंटिंग प्रेस के आविष्कार से सूचना एवं ज्ञान के प्रसार में एक क्रान्ति आ गयी। इसलिये प्रिंटिंग प्रेस का आविष्कार एक महान आविष्कार माना जाता है। ऐसा माना जाता है कि पहले भाषा का प्रयोग, उसके बाद लिपि एवं लेखन का प्रयोग एवं उसके बाद प्रंटिंग प्रेस का आविष्कार, गुणात्मक रूप से दुनिया के तीन सबसे बड़े आविष्कार हैं जिन्होने ज्ञान एवं विद्या के प्रसार एवं विकास में भारी योगदान किया। इसी कड़ी में चौथा आविष्कार अन्तरजाल को माना जाता है।
शंकर पुण्तांबेकर
शंकर पुण्तांबेकर एक हिन्दी साहित्यकार का नाम है। उनके उल्लेखनीय कार्यों में "जहाँ देवता मरते हैं" शामिल है। इसे वाणी प्रकाशन ने २०१४ में पहली बार छापा था।
शंकर पुणतांबेकर अपने समय के लब्ध प्रतिष्ठित साहित्यकार रहे हैं। मराठी और हिन्दी, दोनों भाषाओं के साहित्य पर उनकी पकड़ गहरी रही है। खासकर व्यंग्य की विधा में उनका लेखन अतुलनीय माना जाता है। उनकी लघुकथाओं में भी कई बार व्यंग्य की धारा देखने को मिल जाती है। इन्हीं शंकर पुणतांबेकर की लिखी एक लघुकथा है ‘"आम आदमी"’ रही है जो वर्तमान राजनीतिक परिदृश्य को दिखाती है।
बालकवि बैरागी
हिन्दी कवि और लेखक आदरणीय बालकवि बैरागी जी (Balkavi Bairagi) का जन्म जन्म १० फरवरी १९३१ को मंदसौर की मनासा तहसील के रामपुरा गाँव में हुआ था। बैरागी जी ने विक्रम विश्वविद्यालय से हिंदी में एम्.ए. किया था। इनकी मृत्यु 13 मई 2018 को इनके गृह नगर मनासा में हुई।
प्रतिनिधि रचनाएँ दीवट(दीप पात्र) पर दीप / बालकवि बैरागी झर गये पात / बालकवि बैरागी गन्ने मेरे भाई!! / बालकवि बैरागी जो कुटिलता से जियेंगे / बालकवि बैरागी अपनी गंध नहीं बेचूंगा / बालकवि बैरागी मेरे देश के लाल / बालकवि बैरागी नौजवान आओ रे ! / बालकवि बैरागी सारा देश हमारा / बालकवि बैरागी
जया जादवानी
जया जादवानी का जन्म 01 मई 1959 को कोतमा, ज़िला शहडोल, मध्य प्रदेश, भारत में हुआ था।कहानी संग्रह : मुझे ही होना है बार-बार, अन्दर के पानियों में कोई सपना काँपता है, मैं अपनी मिट्टी में खड़ी हूँ कांधे पर अपना हल लिए
मिट्ठो पाणी, खारो पाणी हिन्दी की एक अप्रतिम गद्यकार और कवि। कहानी जगत में इनकी अपनी एक अलग पहचान है। ये हिन्दी साहित्य की युवा पीढ़ी की सशक्त कहानीकार हैं।
ख़्वाजा अहमद अब्बास
ख़्वाजा अहमद अब्बास प्रसिद्ध फिल्म निर्देशक, पटकथा लेखक और उर्दू लेखक थे। उन्होंने 'अलीगढ़ ओपिनियन' शुरू किया। 'बॉम्बे क्रॉनिकल' में ये लंबे समय तक बतौर संवाददाता और फ़िल्म समीक्षक काम किया। इनका स्तंभ 'द लास्ट पेज' सबसे लंबा चलने वाले स्तंभों में गिना जाता है। यह 1941 से 1986 तक चला। अब्बास इप्टा के संस्थापक सदस्य थे।
ख़्वाजा अहमद अब्बास का जन्म 7 जून 1914 को पानीपत, हरियाणा (भारत) में हुआ। उन के दादा 'ख़्वाजा ग़ुलाम अब्बास' थे जो 1857 के विद्रोह के शहीदों में से एक थे। उनके पिता 'ग़ुलाम-उस-सिबतैन' थे और'मसरूर ख़ातून' उनकी माँ थीं। अब्बास साहब ने अपनी प्रारंभिक शिक्षा 'हाली मुस्लिम हाई स्कूल' से ली जो उनके परदादा, उर्दू शायर ख़्वाजा अल्ताफ़ हुसैन हाली द्वारा स्थापित किया गया था। 15 वर्ष की आयु में मैट्रिक समाप्त कर लेने के बाद, बह अलीगढ़ मुस्लिम विश्वविद्यालय में चले गए और वहां बी.ए. (1933) और एल.एल.बी (1935) की पढाई पूरी की।
काशीनाथ सिंह
काशीनाथ सिंह (जन्म- 1 जनवरी, 1937 ई०) हिन्दी साहित्य की साठोत्तरी पीढ़ी के प्रमुख कहानीकार, उपन्यासकार एवं संस्मरण-लेखक हैं। काशीनाथ सिंह ने लंबे समय तक काशी हिंदू विश्वविद्यालय में हिन्दी साहित्य के प्रोफेसर के रूप में अध्यापन कार्य किया। सन् 2011 में उन्हें "रेहन पर रग्घू" (उपन्यास) के लिए साहित्य अकादमी पुरस्कार प्रदान किया गया। उन्हें उत्तर प्रदेश सरकार द्वारा राज्य में साहित्य के सर्वोच्च सम्मान "भारत भारती" से भी सम्मानित किया जा चुका है।
काशीनाथ सिंह का जन्म वाराणसी (अब चंदौली) के जीयनपुर गाँव में 1 जनवरी, सन् 1937 को हुआ था। उनकी प्रारंभिक शिक्षा उनके पैत्रिक गाँव जीयनपुर के पास के विद्यालयों में ही हुई। सन् 1953 में हाईस्कूल की परीक्षा प्रथम श्रेणी में उत्तीर्ण हुए। हालाँकि गणित विषय में वे कमजोर थे। उच्च शिक्षा के लिए काशीनाथ सिंह बनारस चले आये जहाँ काशी हिन्दू विश्वविद्यालय से उन्होंने स्नातक, परास्नातक (1959) और पी-एच०डी० (1963) की उपाधियाँ प्राप्त कीं। काशी हिन्दू विश्वविद्यालय में ही पहले वे हिंदी भाषा का ऐतिहासिक व्याकरण कार्यालय में सन् '62 से '64 तक शोध सहायक रहे। फिर सन् 1965 में वहीं उन्होंने अध्यापन कार्य शुरू किया और हिन्दी साहित्य के प्रोफेसर और विभागाध्यक्ष के पद पर कार्य करते हुए 1997 में सेवानिवृत्त हुए। हिन्दी के सुप्रसिद्ध आलोचक डॉ० नामवर सिंह काशीनाथ सिंह के बड़े भाई हैं।
काशीनाथ सिंह की सृजन-यात्रा साठोत्तरी पीढ़ी के एक कहानीकार के रूप में आरंभ हुई। उनकी पहली कहानी 'संकट' "कृति" पत्रिका (सितंबर 1960) में प्रकाशित हुई थी। काशीनाथ सिंह साठोत्तरी पीढ़ी के सुप्रसिद्ध 'चार यार' रवीन्द्र कालिया, दूधनाथ सिंह और ज्ञानरंजन के साथ चौथे 'यार' हैं। उनका पहला उपन्यास अपना मोर्चा 1967 ईस्वी के छात्र आंदोलन को केंद्र में रखकर लिखा गया था। लंबे समय तक वे कहानीकार के रूप में ही विख्यात रहे। बाद में संस्मरण के क्षेत्र में उतरने पर उन्हें काफी ख्याति प्राप्त हुई। 'अपना मोर्चा' के लंबे समय बाद उनका दूसरा उपन्यास 'काशी का अस्सी' प्रकाशित हुआ जो वस्तुतः कहानियों एवं संस्मरणों का सम्मिलित रूप है। सन् 2002 में प्रकाशित 'काशी का अस्सी' को उनका सबसे महत्त्वपूर्ण काम माना जाता है। यह घाटों, अजीब पात्रों और 1970 के दशक के छात्र राजनेताओं के जीवन के अंदरूनी चित्र की तरह लिखा गया है । उपन्यास वाराणसी के रंगीन जीवन के विस्तृत चित्रण में अद्वितीय माना जाता है।
काशीनाथ सिंह साहित्यिक व्यक्तित्वों के जीवन से सम्बद्ध संस्मरण-लेखन की अपनी अनूठी शैली के लिए भी जाने जाते हैं। उनके संस्मरणों को शरद जोशी पुरस्कार-प्रप्त 'याद हो कि न याद हो' तथा 'आछे दिन पाछे गये' में संकलित किया गया है। नामवर सिंह के जीवन पर केंद्रित संस्मरण-पुस्तक है 'घर का जोगी जोगड़ा'। 'काशी का अस्सी' के अंशों को प्रसिद्ध निर्देशक उषा गांगुली द्वारा रंगमंच पर प्रस्तुत किया गया है और इसी उपन्यास पर चंद्रप्रकाश द्विवेदी द्वारा फीचर फिल्म मोहल्ला अस्सी का भी निर्माण किया जा चुका है।
काशीनाथ सिंह को 2011 में उनके उपन्यास 'रेहन पर रग्घु' के लिए साहित्य अकादमी पुरस्कार मिला। हाल के दिनों में 'काशी का अस्सी' पर आधारित एक नाटक 'काशीनामा' भारत और विदेशों में 125 बार आयोजित किया गया है। साक्षात्कार-
भारत यायावर
भारत यायावर (१९५४) हिन्दी के जाने माने साहित्यकार हैं। उनका जन्म आधुनिक झारखंड के हजारीबाग जिले में हुआ। शुरू से ही गरीबी में पले बढे भारत ने विलक्षण प्रतिभा पायी थी I चार भाई और दो बहनों के बीच भारत अपनी बड़ी बहन के सबसे करीब थे I इनका बड़ी बहन के प्रति सम्मान इनकी कविता मेरा झोला में दिखाई देता है I भारत का अपने आस पास के लोगो से भी बड़ा लगाव था, इन बातो का जिक्र इन्होने अपनी कविता पड़ियायिन मामा और लंगड़ू पांडे कडरू के बच्चा हुर्रे में  किया हैI झेलते हुए (१९८०) और मैं यहाँ हूँ (१९८६) उनके चर्चित कविता संग्रह हैं। १९८८ में उन्हें नागार्जुन पुरस्कार से अलंकृत किया गया। उन्होंने फणीश्वरनाथ रेणु की खोई हुई और दुर्लभ ८ पुस्तकों का संपादन किया है।
माया गोविन्द
माया गोविन्द हिन्दी कवयित्री हैं जो फ़िल्मों के लिए गीत लिखती हैं। उन्होंने डोंट वर्री और बेकसूर जैसी कई फ़िल्मों के गाने लिखे हैं|
मिथिलेश्वर
मिथिलेश्वर (जन्म : 31 दिसंबर 1950) हिंदी साहित्य में मुख्यतः साठोत्तरी पीढ़ी से सम्बद्ध प्रमुख कथाकार हैं। मुख्यतः ग्रामीण जीवन से सम्बद्ध कथानकों के प्रति समर्पित कथाकार मिथिलेश्वर सीधी-सादी शैली में विशिष्ट रचनात्मक प्रभाव उत्पन्न करने में सिद्धहस्त माने जाते हैं।
मिथिलेश्वर का जन्म 31 दिसम्बर 1950 को बिहार के भोजपुर जिले के बैसाडीह नामक गाँव में हुआ। इनके पिता स्व० प्रो० वंशरोपन लाल थे।
इन्होने हिंदी में एम०ए० और पी-एच०डी० करने के उपरांत व्यवसाय के रूप में अध्यापन कार्य को चुना। दिसंबर 1981 से जून 1984 तक राँची विश्वविद्यालय के हिन्दी विभाग में रहे और फिर यूजीसी के टीचर फेलोशिप अवार्ड के तहत एच०डी० जैन कॉलेज, आरा आ गये। बाद में वीर कुँवर सिंह विश्वविद्यालय आरा (बिहार) के स्नातकोत्तर हिन्दी विभाग में वरिष्ठ उपाचार्य (रीडर) रहे।
मिथिलेश्वर के पिता (प्रो० वंशरोपन लाल) भी विलक्षण प्रतिभा के धनी थे; परन्तु उनकी असाध्य बीमारी ने मिथिलेश्वर के जीवन में आरंभ से ही कठिन संघर्ष के बीज बो दिये थे। भाइयों की शिक्षा-दीक्षा में होने वाले खर्च के अतिरिक्त अनेक बहनों की शादी में होने वाले खर्च ने मिथिलेश्वर को काफी परेशान किया। परिस्थितिवश स्वयं के वयस्क होते ही शादी की विवशता और फिर कई पुत्रियों का पिता हो जाना उनके संघर्षमय जीवन को और अधिक कठिन बनाने में योगदान ही देता रहा। इसके अतिरिक्त माँ की बीमारी और आरा शहर में नया घर बनाने की आवश्यकता ने मिथिलेश्वर को परेशान तो बहुत किया परंतु उन्होंने हार नहीं मानी। मिथिलेश्वर के व्यक्तित्व निर्धारण में उनकी अनवरत संघर्षपूर्ण जीवन यात्रा की अहम भूमिका है।
मिथिलेश्वर की माँ अपने जमाने की पढ़ी-लिखी महिला थी। कम ही शिक्षा में उन्होंने अच्छा ज्ञान अर्जित कर लिया था। फिर प्रोफेसर पति के संग-साथ ने उनकी समझ और सामाजिकता में काफी इजाफा किया था। मिथिलेश्वर अपने लेखक होने का काफी श्रेय अपनी माँ को देते हैं। माँ के निधन से वे बिल्कुल टूटे हुए से महसूस करने लगे थे। सारे संघर्षों के बीच पारिवारिक सद्भाव उन्हें संबल देते रहा है। चार बेटियों की माँ होने के बावजूद उनकी पत्नी रेणु स्वस्थ-सुरूप रही और हमेशा मिथिलेश्वर जी की हार्दिक सहयोगिनी; जिस कारण से मिथिलेश्वर ने कभी संघर्षों से हार नहीं मानी।
मिथिलेश्वर मुख्यतः कथाकार हैं। कहानी के साथ-साथ उपन्यास विधा को भी उन्होंने गंभीरता से अपनाया है तथा इन दोनों विधाओं में अनेक कृतियाँ दी हैं। मिथिलेश्वर का विषय-क्षेत्र मुख्यत: ग्रामीण जीवन है। प्रेमचंद और रेणु के बाद गाँव से सम्बद्ध कथा-लेखन में मिथिलेश्वर का नाम सबसे पहला है। वे सादगी के शिल्प में कहानी रचने वाले कथाकार हैं। शैली में आत्यंतिक सादगी उनकी पहचान बन चुकी है।
मिथिलेश्वर मूलतः उस जनता के लेखक हैं, जो गाँव में रहती है और आज भी अपनी बेहतरी के लिए सामंती पूंजीवादी मिजाज के खिलाफ निजी और सामूहिक स्तर पर विरोध कर रही है।
मिथिलेश्वर ने बाल-साहित्य तथा नवसाक्षरोपयोगी अनेक कृतियों के साथ-साथ निबंध विधा में भी रचना की है तथा संपादन के क्षेत्र में भी हाथ डाला है। उनकी आत्मकथात्मक रचना के तीन खण्ड भी प्रकाशित हो चुके हैं।मेरी पहली रचना -2006 (विभिन्न विधाओं की पहली रचनाओं का अनूठा संकलन)
मित्र (वर्ष 2003 से अनियतकालीन साहित्यिक पत्रिका का संपादन)
सम्बोधन (साहित्यिक त्रैमासिक पत्रिका) सं०-क़मर मेवाड़ी, का जनवरी-मार्च 2014 अंक मिथिलेश्वर पर केंद्रित। इस अंक का अतिथि संपादक- कृष्ण कुमार)
मिर्ज़ा हादी रुस्वा
मिर्जा मोहम्मद हादी रुस्वा (उर्दू: ﻣﺮﺯﺍ ﻣﺤﻤﺪ ﮨﺎﺩﯼ ﺭﺳﻮﺍ) (1857 - 21 अक्टूबर 1931), एक उर्दू कवि, कथा, और ग्रंथ (मुख्य रूप से धर्म, दर्शन, और खगोल विज्ञान पर) लेखक थे। वह कई साल अवध के निज़ाम की भाषा मामलों की बोर्ड में सलाहकार बने रहे। इन्हें उर्दू, फारसी, अरबी, हिब्रू, अंग्रेजी, लैटिन, और ग्रीक का अच्छा ज्ञान था।
मेहरुन्निसा परवेज
मेहरुन्निसा परवेज (जन्म- 10 दिसंबर 1944, बालाघाट, मध्य प्रदेश) भारत की समकालीन महिला साहित्यकार और कथाकार हैं। वर्ष 1969 में उनका पहला उपन्यास 'आँखों की दहलीज' प्रकाशित हुआ था। आँखों की दहलीज, कोरजा, अकेला पलाश, समरांगण और पासंग उनके प्रमुख उपन्यास तथा आदम और हव्वा, टहनियों पर धूप, गलत पुरुष, फाल्गुनी, अंतिम पढ़ाई, सोने का बेसर, अयोध्या से वापसी, एक और सैलाब, कोई नहीं, कानी बाट, ढहता कुतुबमीनार, रिश्ते, अम्मा और समर उनकी प्रमुख कहानियाँ हैं। उन्हें 'साहित्य भूषण सम्मान', 'महाराजा वीरसिंह जूदेव पुरस्कार' और 'सुभद्रा कुमारी चौहान पुरस्कार' से सम्मानित किया जा चुका है।
सन् 2016 में "डॉ राही मासूम रज़ा साहित्य सम्मान" से अलंकृत किया गया ।
स
ज्ञान प्रकाश विवेक
हिन्दी लेखक- ज्ञान प्रकाश विवेक
ज्ञान प्रकाश विवेक हिंदी साहित्य में एक महत्वपूर्ण हस्ताक्षर हैI आपका जन्म हरियाणा के बहादुरगढ़ जिले में 1948 में हुुआ था I आपने हिन्दी साहित्य जगत को हििंदी गजलों, कविता, कहानियों एवं लघु कथाओं से समृद्ध किया है I कहानी संग्रह- (अलग-अलग दिशाएं, शहर गवाह है, उसकी जमीन, शिकारगाह, मुसाफ़िरखाना) गजल संग्रह - धूप केे हस्ताक्षर आंंखो में आसमान, कविता संग्रह - दीवार से झाकती रौशनी, उपन्यास- दिल्ली दरवाजा आदि रचनाये आपकी महत्वपूर्ण कृतियां हैं I आपकी साहित्यिक योगदान के लिए हरियाणा साहित्य अकादमी ने आपको तीन बार पुरुस्कृत किया है I
हृषीकेश सुलभ
हृषीकेश सुलभ (जन्म फ़रवरी १५, १९५५) हिन्दी के समकालीन शीर्ष लेखकों में हैं, जो कि कहानी और नाटक-लेखन की विधाओं के लिये जाने जाते हैं। आप ऑल इण्डिया रेडियो में कार्यरत भी हैं।
सुलभ जी को उनके कहानी संग्रह "वसंत के हत्यारे" के लिये हाल ही में इन्दु शर्मा अंतर्राष्ट्रीय कथा सम्मान दिया गया है। ये सम्मान उन्हें कथा यूके द्वारा दिया गया है।
आपका जन्म फ़रवरी १५, १९५५ को भारत में बिहार के लहेजी नामक एक छोटे से गाँव में हुआ। प्रारंभिक शिक्षा गाँव मे ही हुई। लहेजी के माहौल और रंगमंच से जुडाव ने आरंभ से ही रंगमंच की तरफ़ आपका ध्यान आकृष्ट किया।
आपके पिता, स्वतंत्रता सेनानी श्री रमाशंकर श्रीवास्तव, आपकी आगे की शिक्षा हेतु आपको ले कर पटना चले आये। हिन्दी से स्नातक होने के बाद आपने उच्च शिक्षा प्रारंभ की, किन्तु पारिवारिक जिम्मेदारियों और आर्थिक तंगी के चलते, आपने एक साल के पढाई के बाद अध्ययन स्थगित कर दिया।
जीविकोपार्जन करते हुये भी रचनात्मकता को जीवित रखने हेतु आपने ऑल इण्डिया रेडियो में 'प्रोग्राम-एक्ज़ीक्यूटिव' का पदभार सम्हाल लिया।
अप्रैल २६, १९८२ को २८ वर्ष की उम्र में अपनी नियमित पाठिका मीनूजी से आपका विवाह संपन्न हुआ। उस समय, मीनूजी अपने गाँव (ग्राम माधवपुर, ज़िला चम्पारन, बिहार, भारत) की इकलौती स्नातक महिला थीं। आप दोनों की तीन बेटियाँ भी हैं - वत्सला, वसुन्धरा, एवं वल्लरी।
आपके जीवन और आपके साहित्य-सृजन पर आपके पिता, जो कि स्वतंत्रता-सेनानी होने के साथ साथ एक होम्योपेथिक डॉक्टर भी थे, का गहरा असर पडा। आपने अक्सर अपने व्यक्तित्व की सहजता और उसमे निहित समानुभूति का श्रेय अपने पिता को दिया है। आपके पिता ने आप पर असाधारण हद तक विश्वास किया और पूरी स्वतंत्रता दी।  पिछले तीस वर्षों से सुलभ ने साहित्य-सृजन के अलावा अनेक सांस्कृतिक आंदोलनों में भी भाग लिया है। उनकी कहानियाँ तमाम पत्रिकाओं में छपी हैं, तथा तमाम भाषाओं में उनका अनुवाद भी हो चुका है। रंगमंच से बचपन से जुडे होने के कारण आपने कहानियों और लेखों के साथ साथ नाटक भी लिखे।
आपने नाटक के विधा के अपने सृजन को विशेष रूप से बिहारी ठाकुर द्वारा प्रचलित की गयी शैली 'बिदेशिया' पर केंद्रित किया है। इस शैली को आधुनिक भारतीय रंगमंच में प्रयोग करने के लिये आप जाने जाते हैं। इस शैली के आपके प्रसिद्ध नाटक 'बटोही' का मंचन राष्ट्रीय नाट्य विद्यालय द्वारा हाल ही में किया गया था।
पिछले कुछ वर्षों से आप लगातार हिन्दी साहित्यिक पत्रिका 'कथादेश' में लेख लिख रहे हैं।
""धरती आबा"" आपके द्वारा लिखा गया नवीनतम नाटक है।
thumb|left|upright=1.3|alt=Picture of Hrishikesh Sulabh.|Hrishikesh Sulabh".आपने मुख्यतः तीन विधाओं पर कार्य किया है - नाटक, कहानी एवं रंगमंच-आलोचना 1. सारिका 2. धर्मयुग 3. लहर  4. साक्षात्कार 5. कथायात्रा 6. रविवार 7. वसुधा 8. साम्य 9. अब कहानी विशेषांक 10. वर्तमान साहित्य 11. हँस 12. कथन  13. सबरंग-जनसत्ता विशेषांक 14. कथादेश 15. इण्डिया टुडे एवं उसका ही साहित्य विशेषांक 16. लोकमत विशेषांक 17. प्रभात खबर विशेषांक 18. संभव कहानी विशेषांक 19. जनपथ 20. समकालीन भारतीय साहित्य
उनकी कहानी "अष्ठभुजालाल की भुजाएँ" "थेरन्जेदुथा हिन्दी कथाकाल' में सम्मिलित की गयी थी। इसका अनुवाद वी. के। रविन्द्रनाथ ने किया था।
सुषमा मुनीन्द्र
सुषमा मुनीन्द्र एक हिन्दी लेखक और गद्यकार हैं।
इनकी प्रमुख रचनायें निम्नवत हैं:[[श्रेणी:हिन्दी गद्यकार]]
सुधा अरोड़ा
सुधा अरोड़ा (English:Sudha Arora) (Urdu:سدھا ارورا) का जन्म लाहौर (पाकिस्तान) में 4 अक्टूबर सन् 1946 में हुआ, एक लेखिका है। उनकी उच्च शिक्षा कलकत्ता विश्वविधालय से हुई। इसी विश्वविधालय के दो कॉलेजों में उन्होंने सन् 1969 से 1971 तक अध्यापन कार्य किया। सुधा अरोड़ा कथा साहित्य में एक चर्चित नाम है।
सुधा अरोड़ा की कहानियाँ लगभग सभी भारतीय भाषा के अलावा कई विदेशी भाषओं में अनुवादित है। उन्होंने भारतीय महिलाओं, कलाकारों के आत्मकथ्यों के दो संकलन'‘दहलीज को लांघते हुए’' तथा '‘पंखोकी उड़ान’' तैयार किया हैं लेखन के स्तर पर पत्र-पत्रिकाओं में भी उनकी सक्रियता बनी हुई हैं। पाक्षिक पत्रिका '‘सारिका’' में ‘आम आदमी जिन्दा सवाल’ और राष्ट्रीय दैनिक '‘जनसत्ता’' में महिलाओं से सम्बंधित मुद्दे पर उनका साप्ताहिक स्तंभ ‘वामा’ बहुचर्चित रहा है महिला संगठनो के सामाजिक कार्यों के प्रति उनकी सक्रियता एवं समर्थन जारी है। महिलाओं पर ही केन्द्रित‘औरत की दुनिया बनाम दुनिया की औरत’ लेखों का संग्रह शीघ्र प्रकाश्य है।उत्तर प्रदेश हिन्दी ससथान दबारा युदधविराम पुरुस्कार से सम्मानित किया गया हेे।
सज्जाद ज़हीर
सज्जाद ज़हीर (5 नवंबर 1905 – 13 सतंबर 1973) उर्दू के एक प्रसिद्ध लेखक और मार्क्सवादी चिंतक थे। इन्होंने मुल्कराज आनंद और ज्योतिर्मय घोष के साथ मिलकर १९३५ में प्रोग्रेसिव राइटर्स एसोसिएशन (Progressive writer's association) की स्थापना इंग्लैंड में की। उर्दू की प्रसिद्ध लेखिका रज़िया सज्जाद ज़हीर इनकी पत्नी थीं।
ये मियाँ साहब ,पहले तो progressive writers association यानि अखिल भारतीय प्रगतिशील लेखक संघ के रहनुमा बनकर उभरे ,और अपनी किताब अंगारे से इन्होने अपने लेखक होने का दावा पेश किया. बाद मे ये जनाब भारतीय कम्युनिस्ट पार्टी के सर्वेसर्वा बने , मगर बाबू साहब की रूह मे तो इस्लाम बसता था , इसीलिए 1947 मे नये इस्लामी देश बने ,पाकिस्तान मे जाकर बस गये ,इनकी बेगम रजिया सज्जाद जहीर भी उर्दू की लेखिका थी.
1948 मे कलकत्ता के कम्युनिस्ट पार्टी के सम्मेलन मे भाग लेने कलकत्ता पहुँचे ,और वहाँ कुछ मुसलमानो ने कम्युनिस्ट पार्टी ऑफ इंडिया से अलग होकर CPP यानि कम्युनिस्ट पार्टी ऑफ पाकिस्तान का गठन कर लिया , जो बांग्लादेश मे तो फली - फूली मगर पाकिस्तान मे , सज्जाद जहीर, मशहूर शायर लेखक फैज अहमद फैज , शायर अहमद फराज , रजिया सज्जाद जहीर, और कुछ पाकिस्तानी जनरलो ने मिलकर रावलपिंडी षडयंत्र केस मे पाकिस्तान मे सैन्य तख्ता पलट का प्रयास किया और पकडे जाने पर जेल मे डाल दिये गये । सज्जाद जहीर, अहमद फराज और फैज अहमद फैज को लंबी सजाऐ सुनाई गई
जेल से रिहा होने के बाद ये भारत आए और खुद को शरणार्थी घोषित करके कांग्रेस सरकार से भारतीय नागरिता मांगी ..और कांग्रेस सरकार ने इनको को भारतीय नागरिकता दे दिया ...
पारसैक
पारसैक (चिन्ह pc) लम्बाई की खगोलीय इकाई है। यह 30 ट्रिलियन किलोमीटर के लगभग होती है। पारसैक का प्रयोग खगोलशास्त्र में होता है। इसकी लम्बाई त्रिकोणमितीय दिग्भेद पर आधारित है, जो कि सितारों के बीच दूरी नापने का प्राचीन तरीका है।
इसका नाम दिग्भेद के अंग्रेजी नाम पैरेलैक्स या " और " यानि आर्कसैकिण्ड, से बना है। एक पारसैक पॄथ्वी से किसी खगोलीय पिण्ड की दूरी होती है, जब वह पिण्ड एक आर्कसैकिण्ड के दिग्भेद कोण पर होता है। पारसैक की वास्तविक लम्बाई लगभग 30.86 पीटामीटर, 3.262 प्रकाश-वर्ष या के बराबर होती है
उपरोक्त चित्र में, S दर्शाता है सूर्य और E दर्शाता है पॄथ्वी अपनी कक्षा में एक बिन्दु पर. D अंतरिक्ष में एक बिन्दु है, जो सूर्य से एक पारसैक की दूरी पर है। परिभाषा अनुसार, कोण D एक आर्कसैकिण्ड है और दूरी ES एक खगोलीय इकाई (AU). त्रिकोणमिती से दूरी SD है:
एक AU = 149,597,870,700 m, तो 1 पारसैक ≈ 3.085 678×10 मीटर ≈ 3.261 564 प्रकाश-वर्ष.
इलेक्ट्रॉन वोल्ट
इलेक्ट्रॉन वोल्ट (चिन्ह eV) ऊर्जा की इकाई है। यह गतिज ऊर्जा की वह मात्रा है, जो एक इलेक्ट्रॉन द्वारा निर्वात में एक वोल्ट का विभवांतर पार करने पर प्राप्त की जाती है। सरल शब्दों में, यह 1 वोल्ट तथा 1 एलेक्ट्रानिक आवेश (e) के गुणनफल के बराबर होती है, जहाँ एक वोल्ट = एक जूल प्रति कूलम्ब है।।
एक इलेक्ट्रॉन वोल्ट अति लघु मात्रा की ऊर्जा है:
अल्बर्ट आइन्स्टाइन के अनुसार, ऊर्जा भार के तुल्य है, जैसाक कि प्रसिद्ध भार-ऊर्जा-तुल्यता सूत्र में व्यक्त भी है: "E" = "mc"² (1.0000 kg = 89.876 PJ). अतः यह भौतिक कणों हेतु सामान्य है, जहाँ ारअऔर ऊर्जा प्रायः परस्पर बदलते रहते हैं, eV/"c"² या सरलतर eV को भार की इकाई हेतु प्रयोग करते हुए.
उदाहरणतः, एक विद्युदणु और धनाणु (पाजी़ट्रान), दोनों के भार 0.511 MeV/c², को मिटा कर 1.022 MeV ऊर्जा प्राप्त की जा सकती है, प्राणु (प्रोटोन) का भार है 0.938 GeV/c², जिससे GeV/c² कणिक भौतिकी की बडी़ सुविधाजनक इकाई बनती है।
तुलना हेतु: अंतरण कारक:
एक प्रकाशाणु के ऊर्जा "E", आवृत्ति "f" और तरंगदैर्घ्य λ का संबंध है:
जहाँ "h" है प्लैंक स्थिरांक और "c" है प्रकाश की गति. उदाहरणार्थ, प्रत्यक्ष प्रकाश के वर्णक्रम में 400 nm से 700 nm तक की तरंगें होती हैं। प्रत्यक्ष प्रकाश के प्रकाशाणुओं में ऊर्जाएं होती हैं:
to
एक इलेक्ट्रान वोल्ट एक अधोरक्त फ़ोटोन की भी ऊर्जा होती है, जिसकी तरंगदैर्घ्य लगभग 1240 nm है। वैसे ही, 10eV ऊर्जा है पराबैंगनी तरंगदैर्घ्य 124 nm और अधिक के.
कणिक भौतिकी में, दूरियां और समयों को कई बार प्रतिलोम इलेक्ट्रान वोल्ट में भी व्यक्त किया जाता है, कुछ अंतरण कारकों के साथ:
एकीकृत परमाण्वीय द्रव्यमान मात्रक
एकीकृत परमाण्विक भार इकाई (Unified Atomic Mass Unit ; प्रतीक : u), या डाल्टन (Da) द्रव्यमान की अत्यन्त छोटी इकाई है। यह प्रायः परमाणु या अणु के स्तर के द्रव्यमान बताने के लिए प्रयोग की जाती है। इसे कभी-कभी युनिवर्सल मास युनिट भी कहते हैं।
परिभाषा अनुसार, परमाण्विक द्रव्यमान इकाई के एक परमाणु के द्रव्यमान के बारहवें भाग के बराबर होती है।
सन् १९६० के पहले आक्सीजन-१६ के द्रव्यमान के सोलहवें भाग को एक 'भौतिक परमाण्विक द्रव्यमान इकाई' कहते थे। इसी प्रकार १९६१ तक आक्सीजन के औसत परमाणु भार के सोलहवें भाग को 'रासायनिक परमाण्विक द्रव्यमान इकाई' कहते थे। दोनो ही 'इकाइयों' को amu प्रतीक से दर्शाया जाता था।
बाद में, 'एकीकृत परमाण्विक द्रव्यमान इकाई' को १९६० में 'इंतरनेशनल यूनियन ऑफ प्योर एण्ड अप्लायड पिजिक्स' ने और सन् १९६१ में 'इंतरनेशनल यूनियन ऑफ प्योर एण्ड अप्लायड केमिस्ट्री' ने स्वीकार कर लिया और दोनो ही इसके लिये संकेत u का प्रयोग करते हैं और इसे कार्बन-12 के एक परमाणु के द्रव्यमान के बारहवें भाग के रूप में परिभाषित करते हैं।
त्ज्जेकीदेउईजुएउएकेujdjujrurhjjiidjjikdkidiekiejeueueiej hudujdduke8 akwoehduehd head hssuej shield show ebbing aj cheh aj jen ke kekda lie kus udh kekda dud end DJ's Idujjuha kaju jal ke jj hand hh 2full jhel kar jen DJ DJ's idk kaju hyer jeju kekda urdu mein
पाउण्ड (इकाई)
यह भार की इकाई है।
वजन और मात्रा औंस और पाउंड में मापा जाता है। किलो या पौंड-बड़े पैमाने पर संयुक्त राज्य अमेरिका में इस्तेमाल की एक इकाई है। पाउंड भारत में प्रयोग नहीं किया जाता है। इकाई रोमन तुला से है।अलग अलग परिभाषा का इस्तेमाल किया गया है, अंतर्राष्ट्रीय सामान्य भार पाउंड सबसे आम है। अंतर्राष्ट्रीय सामान्य भार पाउंड कानूनी रूप से बिल्कुल 0.45359237 किलोग्राम के रूप में परिभाषित किया गया है। यूनाइटेड किंगडम में, भार और मापन अधिनियम १९६३ में अंतरराष्ट्रीय पाउंड का उपयोग लागू किया गया था। एक सामान्य भार पाउंड १६ सामान्य भार औंस के बराबर है। किलोग्राम और अंतरराष्ट्रीय पाउंड के बीच रूपांतरण कारक ७ से विभाज्य करने के लिए चुना गया था। ब्रिटेन में, मेट्रिकेषण और यूरोपीय निर्देशों के मापन की इकाइयों की प्रक्रिया पाउंड और औंस के उपयोग को समाप्त करने की उम्मीद थी। 2007 में यूरोपीय आयोग डिब्बाबंद सामान पर वहाँ केवल मैट्रिक लेबलिंग के लिए आवश्यकता को त्याग दिया, और दोहरी मेट्रिक-इम्पीरियल अंकन के लिए अनिश्चित काल तक जारी रखने की अनुमति दी। अमेरिका ऐसा करने के लिए कई प्रयासों के बावजूद मीट्रिक प्रणाली को अपनाया नहीं है और पाउंड एक प्रमुख संयुक्त राज्य परंपरागत इकाइयाँ के रूप में व्यापक रूप से इस्तेमाल रहता है। एक पौंड में 16 औंस है। ट्रॉय पाउंड और औंस वजन कुछ कीमती धातुओं के लिए केवल ही उपयोग किए जाते हैं। ऐतिहासिक दृष्टि से, पौंड स्टर्लिंग टॉवर आधा किलो चांदी की थी। सामान्य भार पाउंड ऊन पाउंड रूप में भी जाना जाता है। 1963 में 1959 की अंतरराष्ट्रीय पाउंड की परिभाषा से मेल करने के लिए एक बड़े पैमाने पर बराबर 0.45359237 किलो के लिए सहमति के रूप में पाउंड पहली बार के लिए निर्धारित किया गया था। कई देशों में, एक मीट्रिक प्रणाली की शुरूआत पर पाउंड (या इसके अनुवाद) 500 ग्राम के लिए एक अनौपचारिक शब्द बन गया। पाउंड के विभिन्न प्रकार हैं सामान्य भार पाउंड, ट्रॉय पाउंड, टॉवर पाउंड आदि। टॉवर पाउंड 350 ग्राम के बराबर है।
भारतीय भाषा सम्मेलन
भारतीय भाषा सम्मेलन एक संगठन है जो भारतीय भाषाओं के हितों की रक्षा करते हुए उनका समुचित विकास सुनिश्चित करने की दिशा में कार्य करता है। यह भारत में प्राथमिक शिक्षा में अंग्रेजी को अनिवार्य बनाने का विरोध करता है। साथ ही यह विभिन्न सरकारी एवं गैर सरकारी सेवाओं के लिये अंग्रेजी की अनिवार्यता का भी विरोध करता है।
इस समय (सन २००८) श्री वेद प्रताप वैदिक इसके अध्यक्ष हैं। प्रसिद्ध उद्योगपति श्री एल एन झुनझुनवाला भी इसके सदस्य हैं।
भारत के नोबेल पुरस्कार विजेता
भारत के नोबेल पुरस्कार विजेता में भारतीय नोबेल पुरस्कार विजेता का नाम है। नोबेल पुरस्कार नोबेल फैडरेशन के द्वारा स्वीडन के वैज्ञानिक अल्फ्रेड नोबेल की याद में दिया जाता है। जो शांति, साहित्य, भौतिकी, चिकित्सा विज्ञान, अर्थशास्त्र, रसायन के क्षेत्र में दिया जाता है।
निम्नलिखित नोबेल पुरस्कार विजेता हैं जो उस समय ब्रिटिश भारत के नागरिक थे जब उन्हें नोबेल पुरस्कार से सम्मानित किया गया था। निम्नलिखित नोबेल पुरस्कार विजेता हैं जो उस समय भारत गणराज्य के नागरिक थे जब उन्हें नोबेल से सम्मानित किया गया था।
निम्नलिखित भारतीय मूल के नोबेल पुरस्कार विजेता हैं जो भारत में पैदा हुए थे लेकिन बाद में भारत के गैर-नागरिक थे। हालाँकि, वे अभी भी अक्सर भारतीय नोबेल पुरस्कार विजेताओं की सूची में शामिल होते हैं।
निम्नलिखित विदेशी मूल के नोबेल पुरस्कार विजेता हैं जो या तो भारत में पैदा हुए थे या भारत में निवासी थे जब वे नोबेल पुरस्कार प्राप्त करने वाले थे लेकिन भारतीय नागरिक नहीं थे।
प्रेमा
प्रेमा (हिंदी) अथवा हमख़ुर्मा व हमसवाब (उर्दू) प्रेमचंद का पहला उपन्यास है। यह १९०७ ई। में मूलतः उर्दू में प्रकाशित हुआ था।  इस उपन्यास में १२ अध्याय हैं। यह विधवा विवाह पर केंद्रित है। इसमें धार्मिक आडंबरों औ्र मंदिरों में व्याप्त पाखंड को उजागर किया गया है। यह प्रेमचंद के भविष्य की दिशा की ओर संकेत करने वाला उपन्यास है।
विद्युत प्रतिरोध
किसी प्रतिरोधक के सिरों के बीच विभवान्तर तथा उससे प्रवाहित विद्युत धारा के अनुपात को उसका विद्युत प्रतिरोध (electrical resistannce) कहते हैं।इसे ओह्म में मापा जाता है। इसकी प्रतिलोमीय मात्रा है विद्युत चालकता, जिसकी इकाई है साइमन्स।
जहां
बहुत सारी वस्तुओं में, प्रतिरोध विद्युत धारा या विभवांतर पर निर्भर नहीं होता, यानी उनका प्रतिरोध स्थिर रहता है।
समान धारा घनत्व मानते हुए, किसी वस्तु का विद्युत प्रतिरोध, उसकी भौतिक ज्यामिति (लम्बाई, क्षेत्रफल आदि) और वस्तु जिस पदार्थ से बना है उसकी प्रतिरोधकता का फलन है।
जहाँ
इसकी खोज जार्ज ओह्म ने सन 1820 ई. में की। , विद्युत प्रतिरोध यांत्रिक घर्षण के कुछ कुछ समतुल्य है। इसकी SI इकाई है ओह्म (चिन्ह Ω) prtrodh=volt/ampiyer
भार एवं मापों पर अन्तरराष्ट्रीय ब्यूरो
भार एवं मापों पर अन्तरराष्ट्रीय ब्यूरो (फ़्रेंच में: Bureau international des poids et mesures), उन तीन अन्तर्राष्ट्रीय मानक संगठनों में से एक है, जो अन्तर्राष्ट्रीय इकाई प्रणाली, SI का कन्वेंशन ड्यू मेत्रे के अनुसार अनुरक्षण करने हेतु स्थापित किये गये थे। इस संगठन को प्रायः इसके फ़्रेंच नाम के लघुरूप BIPM से ही जाना जाता है।
यह फ़्रांस के सैव्रे में पवेलियन दे ब्रेट्युए में स्थापित है। प्रथम विश्व युद्ध से पूर्व यह जर्मनी में था।
अनुवाद योग्य सामग्री उपलब्ध है:
सार्व निर्देशांकित काल
सार्व निर्देशांकित काल (संक्षिप्ताक्षरUTC), समय का वह प्राथमिक मानक है जिससे विश्व का समय और घड़ियाँ नियमित होतीं हैं। यह समय, शून्य अंश की देशान्तर रेखा के माध्य सौर समय के बराबर होता है (लगभग १ सेकेण्ड के भीतर)। अंग्रेज लोग प्रायः ग्रीनिच माध्य समय को ही यूटीसी जैसा मानते हैं।
समन्वित सार्वत्रिक समय (स॰स॰स॰ या UTC) विश्व के समय का प्राथमिक मानक है जिसकेई द्वारा विश्वभर में घड़ियाँ एवं समय नियंत्रित किये जाते हैं। यह ग्रीनिच माध्य समय (GMT) के बहुत सारे अनुवतियों (successors) में से एक है। साधारण कार्यों की दृष्टि से समन्वित सार्वत्रिक समय और ग्रीनिच माध्य समय एक ही हैं, किन्तु ग्रीनिच माध्य समय अब वैज्ञानिक समुदाय द्वारा परिशुद्धता पूर्वक (precisely) परिभाषित नहीं किया जाता है।
अन्तर्राष्ट्रीय परमाण्विक समय(TAI) अनियमित अंतरालों पर जोड़े गये लोन सैकिण्ड सहित है। यह लोन सैकिण्ड पॄथ्वी की धीमी होती गति के कारण जोड़े जाते हैं। इनसे UTC की UT1 से समीपता बनी रहती है। UT1 औसत सौर समय है, जो कि ग्रीनिच की साही वेधशाला में देखा जाता है।
UTC और UT1 के बीच का अन्तर 0.9 s से अधिक नहीं हो पाता, अतएव यदि उच्च परिशुद्धता आवश्यक ना हो, तो एक सामान्य टर्म विश्वव्यापी समय या युनिवर्सल टाइम, प्रयोग की जा सकती है।
नैमित्तिक प्रयोगों हेतु, ग्रीनिच मानक समय (GMT) भी UTC और UT1 समान ही होता है। संशय मिटाने हेतु सामायतः UTC ही प्रयोग होता है, GMT के प्रयोग से बचा जाता है।
सन्दर्भ वस्तु एवं मापन संस्थान
सन्दर्भ वस्तु एवं मापन संस्थान या IRMM, जील, बेल्जियम में स्थित है। यह संयुक्त शोध केन्द्रों (JRC), यूरोपियन आयोग के महानिदेशालय के सात संस्थानों में से एक है।
IRMM यूरोपियन संघ की नीतियों के अनुसार, सार्वजनिक और विश्वसनीय यूरोपीय मापन प्रणाली का प्रवर्तन करता है। यह संस्थान गुणवत्ता आश्वासन साधन, जैसे सन्दर्भ वस्तुएं, सन्दर्भ मापन, अन्तर्प्रयोगशाला तुलनाएं, प्रशिक्षण और प्रमाणिकता प्रणालियों, इत्यादि के उत्पादन और प्रसारण का कार्य करता है। इस संस्थान की स्थापना 1957 में रोम की संधि में हुई थी और इसने 1960 में नाभिकीय मापन हेतु केन्द्रीय ब्यूरो (CBNM) के अन्तर्गत प्रचालन भी आरम्भ कर दिया था। सन 1993 में इसका नाम इसके ध्येय को ध्यान में रखते हुए बदला गया।
IRMM के छः क्षमता के क्षेत्र हैं:
विज्ञान एवं प्रौद्योगिकी के आंकड़ों पर समिति
CODATA (विज्ञान एवं प्रौद्योगिकी के आंकड़ों पर समिति) को 1966 में विज्ञान की अन्तर्राष्ट्रीय परिषद (ICSU) के अन्तर्गत अन्तरानुशासनिक समिति के स्तर पर स्थापित किया गया था। इसे पूर्व में वैज्ञानिक संघों की अन्तर्राष्ट्रीय परिषद कहा जाता था। यह संकलन, विवेचनात्मक आकलन, भंडारण और विज्ञान और प्रौद्योगिकी के आंकड़ों की पुनर्प्राप्ति का सुधार कार्य करती है।
कन्वेंशन ड्यू मेत्रे
कन्वेंशन ड्यू मेत या फ्रेंच में Convention du Mètre 20 मई, 1875 को हुई एन अन्तर्राष्ट्रीय संधि थी, जिसमें मीट्रिक मानकों पर नजर रखने हेतु तीन संगठनों की स्थापना की गयी थी। यह फ़्रेंच भाषा में लिखी गयी है और इसे अंग्रेजी भाषा में Metre Convention या मीटर सम्मेलन कहा जाता है। संयुक्त राज्य में इसे मीटर की संधि भी कहते हैं। इसे 1921 में छठी CGPM में पुनरावलोकित किया गया था।
इस सम्मेलन में तीन संगठनों का प्रादुर्भाव हुआ थ। वे हैं:
पूर्व में 17 हस्ताक्षरी थे। बाद में यह संख्य बढ़कर [[१९००|1900]] में 21 हो गयी, [[१९५०|1950]] में 32, [[१९७५|1975]] तक 42, [[१९९७|1997]] तक 47 और [[२००५|2005]], तक यह 51 हस्ताक्षरी तक हो गयी थी:अन्य कई राष्ट्रों के ी एसोसिएटेड स्तर हैं:[[ISO 8601]] defines [[१८७५|1875]] as the year the Convention du Mètre was signed, by way of a reference date.[[श्रेणी:मापन]] [[श्रेणी:इकाई प्रणालियाँ]]
आइएसओ १०००
अन्तर्राष्ट्रीय मानक ISO 1000 ("SI इकाइयाँ और सिफ़ारिशें, उनके गुणकों ओर कई अन्य इकाइयों के प्रयोग हेतु) अन्तर्राष्ट्रीय मानकीकरण संगठन, 1992) एक ISO मानक है, जो अन्तर्राष्ट्रीय इकाई प्रणाली (SI) को परिभाषित करता है।
द्रव्य की अविनाशिता का नियम
यह नियम सर्वप्रथम फ्रांस के रसायन शास्त्री लाव्वास्ये द्वारा 1789 में दिया गया है। द्रव्य की अविनाशिता का नियम अथवा द्रव्यमान संरक्षण का नियम के अनुसार किसी बंद तंत्र का द्रव्यमान अपरिवर्तित रहता है, चाहे उस तंत्र के अन्दर जो कोई भी प्रक्रिया चल रही हो। दूसरे शब्दों में, द्रव्य का न तो निर्माण संभव है न विनाश; केवल उसका स्वरूप बदला जा सकता है। अतः किसी बंद तंत्र में होने वाली किसी रासायनिक अभिक्रिया में अभिकारकों का कुल द्रव्यमान, उत्पादों के कुल द्रव्यमान के बराबर होना ही चाहिए।
द्रव्यमान संरक्षण की यह ऐतिहासिक अवधारणा रसायन विज्ञान, यांत्रिकी, तथा द्रवगतिकी आदि क्षेत्रों में खूब प्रयोग होती है।
सापेक्षिकता का सिद्धान्त एवं क्वांटम यांत्रिकी के आने के बाद अब यह स्थापित हो गया है कि यह नियम पूर्णतः सत्य नहीं है बल्कि लगभग सत्य (या व्यावहारिक रूप से सत्य) मानी जा सकती है।
ऊर्जा संरक्षण का नियम
उर्जा बचाने या उर्जा संरक्षण (Energy conservation) के उपायों आदि के लिये देखें - उर्जा संरक्षण
उर्जा संरक्षण का नियम (law of conservation of energy) भौतिकी का एक प्रयोगाधारित नियम (empirical law) है।
इसके अनुसार
उष्मागतिकी का प्रथम नियम भी वास्तव में उर्जा संरक्षण के नियम का एक परिवर्तित रूप है।
वैद्युत घटों (सेलों) द्वारा रासायनिक ऊर्जा वैद्युत ऊर्जा में परिणत होती है। इस बिजली से हम प्रकाश पैदा कर सकते हैं। सूर्य के प्रकाश से प्रकाश-संश्लेषण क्रिया द्वारा प्रकाश-ऊर्जा पेड़ों की रासायनिक ऊर्जा में परिणत होती है। ऐसी क्रियाओं द्वारा यह स्पष्ट है कि विभिन्न परिवर्तनों में ऊर्जा का केवल रूप बदलता है। ऊर्जा के मान में कोई अंतर नहीं आता।
ऊर्जा-अविनाशिता-सिद्धांत की ओर पहला पद प्रसिद्ध डच वैज्ञानिक क्रिश्चियन हाइगेंज़ ने उठाया जो न्यूटन का समकालीन था। अपनी एक पुस्तक में, जो हाइगेंज़ ने कहा कि जब दो पूर्णत: प्रत्यास्थ (इलैस्टिक) पिंड़ों में संघात (टक्कर) होता है तो उनके द्रव्यमानों और उनके वेगों के गुणनफलों का योग संघात के बाद भी उतना ही रहता है जितना टक्कर के पहले।
कुछ लोगों का अनुमान है कि यांत्रिक ऊर्जा की अविनाशिता के सिद्धांत का पता न्यूटन को था। परंतु स्पष्ट शब्दों से सबसे पहले लाग्राँज़ ने इसे सन् 1788 ई. में व्यक्त किया। लाग्राँज़ के अनुसार ऐसे पिंडसमुदाय में जिसपर किसी बाहरी बल का प्रभाव न पड़ रहा हो, यांत्रिक ऊर्जा, अर्थात् स्थितिज ऊर्जा एवं गतिज ऊर्जा का योग, सर्वदा एक ही रहता है।
शिकोहाबाद
शिकोहाबाद (Shikohabad) भारत के उत्तर प्रदेश राज्य के फ़िरोज़ाबाद ज़िले में स्थित एक नगर व नगरपालिका है।
शिकोहाबाद का नाम पहले कृष्णपुर था। इस स्थान पर भगवान श्रीकृष्ण और जरासंध के बीच सभी युद्ध इसी स्थान पर हुए। तभी भगवान कृष्ण ने चौमुखी मंदिर की स्थापना की थी। यह नगर यदुवंशी राजाओं के राज्य की सीमा हुआ करता था। उनके बाद मुगल शासक मोहम्मद गोरी ने यहां आक्रमण कर दिया था और मंदिर को क्षतिग्रस्त कर दिया लेकिन मंदिर में विराजमान शिवलिंग को छू भी नहीं सका था। मोहम्मद गौरी ने इसका नाम बदलकर मोहम्मदाबाद कर दिया था। बाद में औरंगजेब से परेशान उसके भाई दारा शिकोह ने यहां भगबंत के बाग में रह कर प्रेम संदेश का पाठ पढ़ाया था। दारा शिकोह की हत्या कर दी गयी उसकी याद में किशनपुर से शिकोहाबाद कर दिया गया। लेकिन बैनामा दस्तावेज में किशनपुर मोहम्दाबाद लिखा जाता है।
शिकोहाबाद शहर राष्ट्रीय राजमार्ग 19 पर स्थित है। शिकोहाबाद डिपो से बस किसी भी शहर के लिए मिल जाती है। शिकोहाबाद से मैनपुरी और एटा के लिए बस भी चलती है। शिकोहाबाद जंक्शन रेलवे स्टेशन से आगरा, फरूखाबाद, दिल्ली, कोलकाता, मेरठ, इलाहाबाद शहर के लिये रेलगाड़ी द्वारा पहुँचा जा सकता है।
शिकोहाबाद शहर में पाँच प्रमुख महाविद्यालय हैं:
इस शहर मे कई प्रमुख इँटर कालेज है। यहाँ एक विवेकानंद विद्यापीठ स्कूल भी है। शिकोहाबाद को शिक्षा नगरी के नाम से भी जाना जाता है। इस शहर में पूर्व मुख्यमंत्री मुलायम सिंह यादव ने शिक्षा प्राप्त की। यहाँ मैनपुरी, एटा और फिरोजाबाद के विद्यार्थी शिक्षा प्राप्त करते हैं । शिकोहाबाद शहर में एक निजी विश्वविद्यालय भी है।यह शहर काँच उद्योग के लिये प्रसिद्ध है।
हेमन्त जोशी
हेमन्त जोशी जनसंचार और पत्रकारिता के प्रोफ़ेसर हैं। फ्रांसीसी कवियों के अनुवादक।
जन्म- २७ मार्च १९५४। नैनीताल (उत्तराखंड)। शिक्षा:जवाहरलाल नेहरू विश्वविद्यालय से भाषा विज्ञान में शोध उपाधि एवं फ्रांसीसी भाषा एवं साहित्य में स्नातक। १८ वर्ष तक भारतीय जनसंचार संस्थान में पत्रकारिता के प्रशिक्षण/अध्यापन के बाद दो वर्षों के लिए जामिया मिल्लिया इस्लामिया के हिन्दी विभाग में पत्रकारिता का प्रशिक्षण (२००६-०८)। संप्रति भारतीय जन संचार संस्थान में अध्यापन। भारत सरकार के सूचना प्रौद्योगिकी मंत्रालय के ई-प्रशासन में स्थानीयकरण की उपसमिति के सदस्य। जनसंचार शोध के अंतरराष्ट्रीय संघ की समिति के सदस्य। इसके अलावा अनेक अंतरराष्ट्रीय शैक्षिक संघों के सक्रिय सदस्य। हंगरी, फ्रांस, सिंगापुर, फिनलेंड और स्वीडन की यात्राएँ।
कविताएँ, व्यंग्य और कहानियाँ अनेक पत्र-पत्रिकाओं में प्रकाशित। फ्रांसीसी के अनेक कवियों के अनुवाद।  पत्रकारिता की भाषा पर हिन्दुस्तान दैनिक के लिए २ वर्षों तक नियमित स्तंभ "वागर्थ" और पत्रकारिता की शिक्षा से संबंधित लेख अनेक पुस्तकों में प्रकाशित।
वाष्प
किसी पदार्थ के क्रांतिक बिन्दु से कम ताप पर उस पदार्थ के गैस प्रावस्था को उस पदार्थ का वाष्प (vapor) कहते हैं। इसका अर्थ है कि वाष्प का दाब बढ़ाकर, बिना ताप कम किये ही, उसे द्रव या ठोस में बदला जा सकता है।
उदाहरण के लिये, पानी का क्रांतिक ताप 374 °C (647 K) है। इसका मतलब है कि इससे अधिक ताप पर किसी भी दशा में पानी द्रव अवस्था में नहीं रह सकता। अतः वायुमण्डल में, सामान्य तापों पर पानी की वाष्प द्रव में बदल जायेगी यदि इसका आंशिक दाब पर्याप्त बढ़ा दिया जाय।
वाष्प और द्रव (या ठोस) का सह-अस्तित्व सम्भव है।
बोस-आइंस्टाइन संघनन
बोस-आइंस्टाइन द्राव या बोस-आइंस्टाइन संघनित (Bose–Einstein condensate (BEC)) पदार्थ की एक अवस्था जिसमें बोसॉन की तनु गैस को परम शून्य (0 K या −273.15 °C) के बहुत निकट के ताप तक ठण्डा कर दिया जाता है। इस स्थिति में अधिसंख्य बोसॉन निम्नतम क्वाण्टम अवस्था में होते हैं और क्वाण्टम प्रभाव स्थूल पैमाने पर भी दिखने लगते हैं। इन प्रभावों को 'स्थूल क्वाण्टम परिघटना' (macroscopic quantum phenomena) कहते हैं।
पदार्थ की इस अवस्था की सबसे पहले भविष्यवाणी 1924-25 में सत्येन्द्रनाथ बोस ने की थी। किन्तु बाद में किये गये प्रयोगों से जटिल अन्तरक्रिया का पता चला।
बॉस-आइंस्टीन कंडेंसेट की उपयोगिता
स्पेक्ट्रल 2016 फिल्म - अमेरिकी सैन्य युद्ध रहस्यमय दुश्मन जीव बोस-आइंस्टीन कंडेनसेट से बने स्पेक्ट्रल का विज्ञान: क्या वास्तव में बोस-आइंस्टीन कंडेनसेट कैसे व्यवहार करता है? एक वास्तविक बोस-आइंस्टीन घनीभूत वैज्ञानिक स्पेक्ट्रल के विज्ञान की समीक्षा करते हैं। साथ ही फिल्म के निर्देशक निक मैथ्यू की प्रतिक्रिया। थिलो स्टॉफ़र्ले। 18 जुलाई, 2017. एआरएस टेक्निका । 4 जून, 2021 को एक्सेस किया गया। ब्लाइंड लेक 2003 उपन्यास - वैज्ञानिक बोस-आइंस्टीन कंडेनसेट-आधारित क्वांटम कंप्यूटरों द्वारा संचालित दूरबीनों का उपयोग करके 51 प्रकाश-वर्ष दूर एक ग्रह पर संवेदनशील जीवन का निरीक्षण करते हैं। मास इफेक्ट में क्रायोनिक गोला बारूद है जिसका स्वाद पाठ बोस-आइंस्टीन कंडेनसेट्स से भरे जाने के रूप में वर्णित है। प्रभाव पड़ने पर, गोलियां फट जाती हैं और दुश्मन पर सुपरकोल्ड लिक्विड का छिड़काव करती हैं।
कर्मभूमि
कर्मभूमि प्रेमचन्द का राजनीतिक उपन्यास है जो पहली बार १९३२ में प्रकाशित हुआ। आज कई प्रकाशकों द्वारा इसके कई संस्करण निकल चुके हैं। इस उपन्यास में विभिन्न राजनीतिक समस्याओं को कुछ परिवारों के माध्यम से प्रस्तुत किया गया है। ये परिवार यद्यपि अपनी पारिवारिक समस्याओं से जूझ रहे हैं तथापि तत्कालीन राजनीतिक आन्दोलन में भाग ले रहे हैं।
उपन्यास का कथानक काशी और उसके आस-पास के गाँवों से संबंधित है। आन्दोलन दोनों ही जगह होता है और दोनों का उद्देश्य क्रान्ति है। किन्तु यह क्रान्ति गाँधी जी के सत्याग्रह से प्रभावित है। गाँधीजी का कहना था कि जेलों को इतना भर देना चाहिए कि उनमें जगह न रहे और इस प्रकार शांति और अहिंसा से अंग्रेज सरकार पराजित हो जाए। इस उपन्यास की मूल समस्या यही है। उपन्यास के सभी पात्र जेलों में ठूस दिए जाते हैं। इस तरह प्रेमचन्द क्रान्ति के व्यापक पक्ष का चित्रण करते हुए तत्कालीन सभी राजनीतिक एवं सामाजिक समस्याओं को कथानक से जोड़ देते हैं। निर्धनों के मकान की समस्या, अछूतोद्धार की समस्या, अछूतों के मन्दिर में प्रवेश की समस्या, भारतीय नारियों की मर्यादा और सतीत्व की रक्षा की समस्या, ब्रिटिश साम्राज्य के दमन चक्र से उत्पन्न समस्याएँ, भारतीय समाज में व्याप्त धार्मिक पाखण्ड की समस्या पुनर्जागरण और नवीन चेतना के समाज में संचरण की समस्या, राष्ट्र के लिए आन्दोलन करने वालों की पारिवारिक समस्याएँ आदि इस उपन्यास में बड़े यथार्थवादी तरीके से व्यक्त हुई हैं।  'कर्मभूमि' का नायक अमरकांत एक अस्थिर गांधीवादी के रूप में चित्रित किया गया है। अमरकांत तत्कालीन मध्यमवर्ग का प्रतिनिधि है, जिसकी मूल-प्रवृत्ति स्थिति के प्रति समझौतावादी है, उसकी राजनीतिक दृष्टि एवं चारित्रिक दृढ़ता अविश्वसनीय है। गांधीवाद से प्रभावित जन समुदाय की भावना, सामूहिक सत्याग्रह, गांवों के रचनात्मक कार्यक्रम का चित्रण पूरी आस्था से किया गया है। इनके सभी चरित्रों द्वारा लेखक ने राष्ट्रीय चेतना, आदर्श पारिवारिक व्यवस्था आदि में गांधी दर्शन स्पष्ट किया है।
प्रेमचन्द की रचना कौशल इस तथ्य में है कि उन्होंने इन समस्याओं का चित्रण सत्यानुभूति से प्रेरित होकर किया है कि उपन्यास पढ़ते समय तत्कालीन राष्ट्रीय सत्याग्रह आन्दोलन पाठक की आँखों के समक्ष सजीव हो जाता हैं। छात्रों तथा घटनाओं की बहुलता के बावजूद उपन्यास न कहीं बोझिल होता है न कहीं नीरस। प्रेमचन्द हर पात्र और घटना की डोर अपने हाथ में रखते हैं इसलिए कहीं शिथिलता नहीं आने देते। आदर्शोन्मुख यथार्थवाद से ओतप्रोत कर्मभूमि उपन्यास प्रेमचन्द की एक प्रौढ़ रचना है जो हर तरह से प्रभावशाली बन पड़ी है।
वृक्ष हमारॅ मित्र
वृक्ष हमारॅ मित्र
दुनिया मे जीवित रहने के लिये सब से ज्यादा आवश्यकता हे हवा, पानी और जमीन की। और वृक्षों से ही हमे प्राणवायु उपलब्ध होती है। जो अनिवार्य हे जि़दगी के लिये। वर्षा के होने या न होने की प्रक्रिया मे वृक्ष ही काम आते है। वृक्ष मिट्टी कटाव होने से भी बचाती है। वृक्ष नही तो न रहेगा ज़मीन, हवा, और न ही पानी। इसलिए वृक्ष हमारॅ मित्र हे उसे काटना यानी आपने जीवन को दाव पर लगाना!
अमलतास
अमलतास [English : golden shower, purging cassia, Indian laburnum, pudding-pipe tree] पीले फूलो वाला एक शोभाकर वृक्ष है।
अमलतास को संस्कृत में व्याधिघात, नृप्रद्रुम, आरग्वध, कर्णिकार इत्यादि, मराठी में बहावा, कर्णिकार गुजराती में गरमाष्ठो, बँगला में सोनालू तथा लैटिन में "कैसिया फ़िस्चुला" कहते हैं। शब्दसागर के अनुसार हिंदी शब्द अमलतास संस्कृत अम्ल (खट्टा) से निकला है।
भारत में इसके वृक्ष प्राय: सब प्रदेशों में मिलते हैं। तने की परिधि तीन से पाँच कदम तक होती है, किंतु वृक्ष बहुत उँचे नहीं होते। धुपकाल (अप्रैल, मई) में पूरा पेड़ पिले फुलों के लंबे लंबे गुच्छोंसे भर जाता है। और ऐसा माना जाता है कि फूल खिलने के बाद ४५ दिन में बारिश होती हैं। इस कारण इसे गोल्डन शॉवर ट्री, और इंडियन रेन इंडिकेटर ट्री भी कहा जाता हैं। शीतकाल में इसमें लगनेवाली, हाथ सवा हाथ लंबी, बेलनाकार काले रंग की फलियाँ पकती हैं। इन फलियों के अंदर कई कक्ष होते हैं जिनमें काला, लसदार, पदार्थ भरा रहता है। वृक्ष की शाखाओं को छीलने से उनमें से भी लाल रस निकलता है जो जमकर गोंद के समान हो जाता है। फलियों से मधुर, गंधयुक्त, पीले कलझवें रंग का उड़नशील तेल मिलता है।
आयुर्वेद में इस वृक्ष के सब भाग औषधि के काम में आते हैं। कहा गया है, इसके पत्ते मल को ढीला और कफ को दूर करते हैं। फूल कफ और पित्त को नष्ट करते हैं। फली और उसमें का गूदा पित्तनिवारक, कफनाशक, विरेचक तथा वातनाशक हैं फली के गूदे का आमाशय के ऊपर मृदु प्रभाव ही होता है, इसलिए दुर्बल मनुष्यों तथा गर्भवती स्त्रियों को भी विरेचक औषधि के रूप में यह दिया जा सकता है।
अफारा ,मुंह में पानी आना आदि लक्षणों में भी इसका उपयोग किया जाता है
कचनार
कचनार एक सुंदर फूलों वाला वृक्ष है। कचनार के छोटे अथवा मध्यम ऊँचाई के वृक्ष भारतवर्ष में सर्वत्र होते हैं। लेग्यूमिनोसी (Leguminosae) कुल और सीज़लपिनिआयडी (Caesalpinioideae) उपकुल के अंतर्गत बॉहिनिया प्रजाति की समान, परंतु किंचित्‌ भिन्न, दो वृक्षजातियों को यह नाम दिया जाता है, जिन्हें बॉहिनिया वैरीगेटा (Bauhinia variegata) और बॉहिनिया परप्यूरिया (Bauhinia purpurea) कहते हैं। बॉहिनिया प्रजाति की वनस्पतियों में पत्र का अग्रभाग मध्य में इस तरह कटा या दबा हुआ होता है मानों दो पत्र जुड़े हुए हों। इसीलिए कचनार को युग्मपत्र भी कहा गया है।
बॉहिनिया वैरीगेटा में पत्र के दोनों खंड गोल अग्रभाग वाले और तिहाई या चौथाई दूरी तक पृथक, पत्रशिराएँ १३ से १५ तक, पुष्पकलिका का घेरा सपाट और पुष्प बड़े, मंद सौरभ वाले, श्वेत, गुलाबी अथवा नीलारुण वर्ण के होते हैं। एक पुष्पदल चित्रित मिश्रवर्ण का होता है। अत: पुष्पवर्ण के अनुसार इसके श्वेत और लाल दो भेद माने जा सकते हैं। बॉहिनिया परप्यूरिया में पत्रखंड अधिक दूर तक पृथक पत्रशिराएँ ९ से ११ तक, पुष्पकलिकाओं का घेरा उभरी हुई संधियों के कारण कोणयुक्त और पुष्प नीलारुण होते हैं।
संस्कृत साहित्य में दोनों जातियों के लिए 'कांचनार' और "कोविदार' शब्द प्रयुक्त हुए हैं। किंतु कुछ परवर्ती निघुटुकारों के मतानुसार ये दोनों नाम भिन्न-भिन्न जातियों के हैं। अत: बॉहिनिया वैरीगेटा को कांचनार और बॉहिनिया परप्यूरिया को कोविदार मानना चाहिए। इस दूसरी जाति के लिए आदिवासी बोलचाल में, "कोइलार' अथवा "कोइनार' नाम प्रचलित हैं, जो निस्संदेह "कोविदार' के ही अपभ्रंश प्रतीत होते हैं।
आयुर्वेदीय वाङ्मय में भी कोविदार और कांचनार का पार्थक्य स्पष्ट नहीं है। इसका कारण दोनों के गुणसादृश्य एवं रूपसादृश्य हो सकते हैं। चिकित्सा में इनके पुष्प तथा छाल का उपयोग होता है। कचनार कषाय, शीतवीर्य और कफ, पित्त, कृमि, कुष्ठ, गुदभ्रंश, गंडमाला एवं व्रण का नाश करनेवाला है। इसके पुष्प मधुर, ग्राही और रक्तपित्त, रक्तविकार, प्रदर, क्षय एवं खाँसी का नाश करते हैं। इसका प्रधान योग "कांचनारगुग्गुल' है जो गंडमाला में उपयोगी होता है। कोविदार की अविकसित पुष्पकलिकाओं का शाक भी बनाया जाता है, जिसमें हरे चने (होरहे) का योग बड़ा स्वादिष्ट होता है।
कुछ लोगों के मत से कांचनार को ही 'कर्णिकार' भी मानना चाहिए। परंतु संभवत: यह मत ठीक नहीं है।
ईसुरी
ईसुरी का जन्म चैत्र शुक्ल १० संवत १८९५ विक्रमी को उत्तर प्रदेश के झांसी जिले के मऊरानीपुर के गांव मेंढ़की में हुआ था। उनकी पूरा नाम हरताल ईसुरी था। इनके पिता का नाम भोलेराम अरजरिया था। वे कारिन्दा स्वरुप चतुर्भुज जमींदार के पास कार्य करते थे। उन्हें बगौरा बहुत प्रिय था। उनका निधन अगहन शुक्ल ६ संवत १९६६ विक्रमी सन १९०९ में हुआ था। भारतेन्दु युग के लोककवि ईसुरी पं गंगाधर व्यास के समकालीन थे और आज भी बुंदेलखंड के सर्वाधिक लोकप्रिय कवि हैं। ईसुरी की रचनाओं में ग्राम्य संस्कृति एवं सौंदर्य का वास्तविक चित्रण मिलता है। उनकी ख्‍याति फाग के रूप में लिखी गई उन रचनाओं के लिए हैं, जो विशेष रूप से युवाओं में बहुत लोकप्रिय हुईं। ईश्वरी की रचनाओं के माध्यम से उनकी योग्यता, व्यावहारिक ज्ञान का बोध होता है। ईश्वरी की रचनाओं में निहित बुन्देली लोक जीवन की सरसता, मादकता और सरलता और रागयुक्त संस्कृति की रसीली रागिनी से मदमस्त करने की क्षमता है। ईश्वरी की रचनाएँ प्रगति वर्द्धक जीवन श्रंगार, सामाजिक परिवेश, राजनीति, भक्तियोग, संयोग, वियोग, लौकिकता, शिक्षा चेतावनी, काया, माया पर आधारित हैं। गौरी शंकर द्विवेदी ने उनकी फागों का प्रथम संकलन तैयार किया था। ईसुरी को बुंदेलखंड में जितनी ख्याति प्राप्त हुई उतनी किसी कवि की नहीं है। ग्राम्य संस्कृति का पूरा इतिहास केवल ईसुरी की फागों में मिलता है। उनकी फागों में प्रेम, श्रृंगार, करुणा, सहानुभूति, हृदय की कसक एवं मार्मिक अनुभूतियों का सजीव चित्रण है। ईसुरी की फागों में दिल को छूने और गुदगुदाने की अद्भुत क्षमता है। अपनी काल्‍पनिक प्रेमिका रजऊ को संबोधित करके लिखी गई रचनाओं के लिए ईसुरी को आलोचना और लोकनिंदा का सामना भी करना पड़ा।
ईसुरी की फागों के अंश-
ऐंगर बैठ लेओ कछु काने, काम जनम भर राने सबखौं लागौ रातु जिअत भर, जा नईं कभऊँ बड़ाने करियौ काम घरी भर रै के, बिगर कछू नइँ जाने ई धंधे के बीच ईसुरी, करत-करत मर जाने जो तुम छैल छला बन जाते, परे अँगुरियन राते मों पोंछत गालन के ऊपर, कजरा देत दिखाते घरी घरी घूघट खोलत में, नजर सामने आते ईसुर दूर दरस के लाने, ऐसे काए ललाते
घराना-संगीत
घराना, भारतीय शास्त्रीय संगीत और नृत्य की वह परंपरा है जो एक ही श्रेणी की कला को कुछ विशेषताओं के कारण दो या अनेक उप श्रेणियों में बाँटती है।
घराना (परिवार,कुटुंब), हिंदुस्तानी शास्त्रीय संगीत की विशिष्ट शैली है, क्योंकि हिंदुस्तानी संगीत बहुत विशाल भौगोलिक क्षेत्र में विस्तृत है, कालांतर में इसमें अनेक भाषाई तथा शैलीगत बदलाव आए हैं।
इसके अलावा शास्त्रीय संगीत की गुरु-शिष्य परंपरा में प्रत्येक गुरु वा उस्ताद अपने हाव-भाव अपने शिष्यों की जमात को देता जाता है। घराना किसी क्षेत्र विशेष का प्रतीक होने के अलावा, व्यक्तिगत आदतों की पहचान बन गया है, यह परंपरा ज़्यादातर संगीत शिक्षा के पारंपरिक तरीके तथा संचार सुविधाओं के अभाव के कारण फली-फूली, क्योंकि इन परिस्थितियों में शिष्यों की पहुँच संगीत की अन्य शैलियों तक बन नहीं पाती थी।
नुक्कड़ नाटक का इतिहास
सृष्टि का पहला नाटक तो कोई नुक्‍कड़ ही रहा होगा। रंगशालाएँ और नाट्यगृह तो सभ्यता चरण पार करने के बाद बने होंगे।
आदिम युग में सब लोग दिन भर शिकार करने के बाद शाम को अपने-अपने शिकार के साथ कही खुले में एकtu bordj घेरा बनाकर बैठ जाते थे और उस घेरे के बीचों-बीच ही उनका भोजन पकता रहता, खान-पान होता और वही बाद में नाचना-गाना होता। इस प्रकार शुरू से ही नुक्कड़ नाटकों से जुड़े तीन ज़रूरी तत्वों की उपस्थिति इस प्रक्रिया में भी शामिल थी - प्रदर्शन स्थल के रूप में एक घेरा, दर्शकों और अभिनेताओं का अंतरंग संबंध और सीधे-सीधे दर्शकों की रोज़मर्रा की जिंद़गी से जुड़े कथानकों, घटनाओं और नाटकों का मंचन।
इसी का विकसित रूप हमें तब भी देखने को मिलता है जब आज से लगभग ढ़ाई-तीन हज़ार वर्ष पहले यूनान में थेस्पिस नामक अभिनेता घोड़ागाड़ी या भैसागाड़ी में सामान लादकर, शहर-शहर घूमकर सड़कों पर, चौराहों पर अथवा बाज़ारों में अकेला ही नाटकों का मंचन किया करता था। भारत में इससे भी पूर्व से लव और कुश नाम के दो कथावाचकों के माध्यम से रामायण महाकाव्य को जगह-जगह जाकर, गाकर सुनाने की परंपरा का उल्लेख मिलता है। ये लव-कुश राम के पुत्रों के रूप में तो प्रसिद्ध हैं ही, बाद में इन्हीं के समांतर नट या अभिनेता को भी हमारे यहां कुशीलव के नाम से ही जाना जाने लगा। संभवत: यही कारण है कि नाटकों के लगातार खुले में मंचित होते रहने के मद्देनज़र भरत ने भी अपने नाट्यशास्त्र में दशरूपक विवेचन के अंतर्गत 'वीथि' नामक रूपक का भी उल्लेख किया है। आज भी आंध्र प्रदेश में लोकनाट्य परंपरा की एक शैली का नाम की 'वीथि नाटकम' मिलता है और आधुनिक नुक्कड़ नाटक को भी इसी नाम से जाना जाता है।
मध्यकाल में सही रूप में नुक्कड़ नाटकों से मिलती-जुलती नाट्य-शैली का जन्म और विकास भारत के विभिन्न प्रांतों, क्षेत्रों और बोलियों-भाषाओं में लोक नाटकों के रूप में हुआ। उसी के समांतर पश्चिम में भी चर्च अथवा धार्मिक नाटकों के रूप में इंग्लैंड, फ्रांस, जर्मनी और स्पेन आदि देशों में ऐसे नाटकों का प्रचलन शुरू हुआ जो बाइबिल की घटनाओं पर आधारित होते थे और मूलत: धर्म के प्रचार के लिए ही खेले जाते थे। ये नाटक भी खुले में, मैदानों और चौराहों और बाज़ारों में ही मंचित किए जाते थे और दिन की रोशनी में ही, जबकि हमारे यहां नाटक लगभग अपने आरंभ काल से ही ज़्यादातर रात में ही खेले जाते थे। इसके कारण भारतीय नाटकों में प्रकाश व्यवस्था का बहुत विकास हुआ।
आधुनिक युग में जिस रूप में हम नुक्कड़ नाटकों को जानते है, उनका इतिहास भारत के स्वाधीनता संग्राम के दौरान कौमी तरानों, प्रभात फेरियों और विरोध के जुलूसों के रूप में देखा जा सकता है। इसी का एक विधिवत रूप इप्टा जैसी संस्था के जन्म के रूप में सामने आया, जब पूरे भारत में अलग-अलग कला माध्यमों के लोग एक साथ आकर मिले और क्रांतिकारी गीतों, नाटकों व नृत्यों के मंचनों और प्रदर्शनों से विदेशी शासन एवं सत्ता का विरोध आरंभ हुआ। इस प्रकार किसी भी गल़त व्यवस्था का विरोध और उसके समांतर एक आदर्श व्यवस्था क्या हो सकती है - यही वह संरचना है, जिस पर नुक्कड़ नाटक की धुरी टिकी हुई है। कभी वह किस्से-कहानियों का प्रचार था, कभी धर्म और कभी राजनैतिक विचारधारा। किसी भी युग और काल में इस तथ्य को रेखांकित कर सकते हैं। आज तो स्थिति यह हो गई है कि बड़ी-बड़ी व्यावसायिक-व्यापरिक कंपनियां अपने उत्पादनों के प्रचार के लिए नुक्कड़ नाटकों का प्रयोग कर रही हैं, सरकारी तंत्र अपनी नीतियों-निर्देशों के प्रचार के लिए नुक्कड़ नाटक जैसे माध्यम का सहारा लेता है और राजनीतिक दल चुनाव के दिनों में अपने दल के प्रचार-प्रसार के लिए इस विधा की ओर आकर्षित होते हैं। ऐसे में नुक्कड़ नाटकों के बहुविध रूप और रंग दिखाई पड़ते है।
मुक्त निर्देशिका परियोजना
मुक्त निर्दॆशिका परियोजना (ODP), जिसे dmoz (अंग्रेजी में "directory.mozilla.org" से, जो कि इसका मौलिक डोमेन नाम है) नेटस्केप द्वारा अपनाई गयीं वेबसाइटों की, एक बहुभाषीय मुक्त विषय वस्तु वेब निर्देशिका है। इसका निर्माण और अनुरक्षण स्वयंसेवक सम्पादकों के एक अवास्तविक समाज द्वारा किया जाता है।
ODP साइटों को सूचीबद्ध करने हेतु, उत्तराधिकारिक व्यष्टिविज्ञान योजना का प्रयोग करता है। समान विषयों पर सूची प्रविष्टियों को, वर्गों/श्रेणियों में रखा गया है, जिनमें उप वर्ग/श्रेणियाँ भी सम्मिलित हो सकतीं हैं।